Source: https://leontiucmarius.wordpress.com/2012/07/20/lege-nr-138-din-18-iulie-2012-privind-aprobarea-ordonantei-de-urgenta-a-guvernului-nr-1032011-pentru-reglementarea-unor-masuri-in-domeniul-sanatatii/
Timestamp: 2017-04-25 22:10:19+00:00
Document Index: 19196504

Matched Legal Cases: ['articolul 210', 'articolul 210', 'articolul 213', 'articolul 213', 'articolul 213', 'articolul 671']

LEGE nr. 138 din 18 iulie 2012 privind aprobarea Ordonantei de urgenta a Guvernului nr. 103/2011 pentru reglementarea unor masuri in domeniul sanatatii | Leontiuc Marius - official site
Posted by: leontiucmarius | July 20, 2012 LEGE nr. 138 din 18 iulie 2012 privind aprobarea Ordonantei de urgenta a Guvernului nr. 103/2011 pentru reglementarea unor masuri in domeniul sanatatii
LEGE nr. 138 din 18 iulie 2012 privind aprobarea Ordonantei de urgenta a Guvernului nr. 103/2011 pentru reglementarea unor masuri in domeniul sanatatii
Se aprobă Ordonanţa de urgenţă a Guvernului nr. 103 din 25 noiembrie 2011 pentru reglementarea unor măsuri în domeniul sănătăţii, publicată în Monitorul Oficial al României, Partea I, nr. 854 din 2 decembrie 2011, cu următoarea modificare:
– Articolul I se modifică şi va avea următorul cuprins:
“Art. I. – Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:
1. La articolul 210 alineatul (1), litera l) se modifică şi va avea următorul cuprins:
“l) coplata – suma care reprezintă plata contribuţiei băneşti a asiguratului, în temeiul obligaţiei prevăzute la art. 219 lit. g), pentru a putea beneficia de serviciile medicale din pachetul de servicii de bază, în cadrul sistemului de asigurări sociale de sănătate, în cuantumul şi în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate, potrivit art. 217 alin. (3) lit. k), restul sumei fiind suportată de către Fondul naţional unic de asigurări sociale de sănătate.”
2. La articolul 210 alineatul (1), litera m) se abrogă.
3. La articolul 213^1, după litera c) se introduce o nouă literă, litera d), cu următorul cuprins:
“d) toate femeile însărcinate şi lăuzele, pentru servicii medicale legate de evoluţia sarcinii, iar cele care nu au niciun venit sau au venituri sub salariul de bază minim brut pe ţară, pentru toate serviciile medicale.”
4. La articolul 213^2, alineatul (2) se modifică şi va avea următorul cuprins:
“(2) Domeniile de asistenţă medicală pentru care se stabileşte coplata, precum şi suma minimă şi maximă care reprezintă această coplată pentru fiecare categorie de serviciu medical şi unitate medicală se aprobă prin hotărâre a Guvernului, în urma negocierii cu asociaţiile de pacienţi, asociaţiile profesionale, asociaţiile patronale ale furnizorilor de servicii de sănătate şi CNAS.”
5. La articolul 213^2, alineatele (3) şi (4) se abrogă.
6. La articolul 671, alineatul (1) se modifică şi va avea următorul cuprins:
“Art. 671. – (1) Comisia desemnează, prin tragere la sorţi, din lista naţională a experţilor, un grup de experţi sau un expert care dispun de cel puţin acelaşi grad profesional şi didactic cu persoana reclamată, în funcţie de complexitatea cazului, însărcinat cu efectuarea unui raport asupra cazului.”
Posted in drept fiscal comercial, drept medical, dreptul muncii, legi din 2012, OUG, pensii
« LEGE nr. 139 din 18 iulie 2012 pentru respingerea Ordonantei de urgenta a Guvernului nr. 117/201
LEGE nr. 137 din 18 iulie 2012 privind aprobarea Ordonantei de urgenta a Guvernului nr. 122/2011 pentru aprobarea scoaterii din rezerva de stat, sub forma de imprumut, a unor cantitati de combustibili pentru unii operatori economici »